ceb en en de oc de nl en de en en en en en en en nl en fr en en en it nl nb af en en en en nl en en en en af br nl en en en en nl af af nl tr nl ja ja ja ja ja en nl en en af af nl af nl af nl nl af nl nl en nl es af da nl nl af nl nl nl de eo nl af nl af nl nl de fr nl af en fr de nl en nl it nl ru af de nl hu nl nl af af sv nl en nl de de en af af af de it af de nl az nl da af it nl es nl nb af ca nl en en da pl nl de nl fr nl fr af it nl af af en nl nl nl af nl nl nl nl nl nl en af fr nl nl af af nl nl en en af nl en en nn de nl sv en en en en nl af af it nl nl nl en tr sv af sv nl nl nl en af tr de en tr nl fi nl en af nl nl nl en hbs_lat tr nl en fi nl nl nl nl nl af nl nl sv fr nl nl en it nl en
AFDELING A - MEETBARE STANDAARDE
Alle reproduksiemaatstawwe word jaarliks met behulp van die kudde-analise deur die Tegniese Adviseur en eienaar binne kuddeverband ontleed. Verse moet voor of op 39 maande kalf. Koeie mag nie meer as 730 dae oop wees nie.
Bepaal skrotum omvang tussen 1 en 2 jaar (vrystelling van teelwaardes indien alle bulle gemeet word). Minimum vereistes vir registrasie is:
“Until the mid nineties breeding aims and standard of excellence were based on visual appraisal alone because nothing better was available. The result was rather slow improvement and in some breeds negative improvement. Fortunately, Blup EBV’s have improved selection methods dramatically and visual appraisal is today used as an aid to the much more accurate EBV selection. By far the best way to define a breeding aim for a herd or breed is to determine an ideal set of EBV’s. The ideal set of EBV’s for a breed are based on the likely future market demands in 3 to 5 year’s time because “the breeding for today” is already done.” (Zoellner).
AFDELING B - BESKRYWENDE TEELDOELWIT
Nieteenstaande die enorme omgewingsverskille waaronder ons telers in Suidelike Afrika boer is daar gemeenskaplike doelwitte wat orals toepasbaar is. Ons wil ‘n dier teel wat winsgewend sal produseer en waarvoor daar ‘n aanvraag in die bedryf is.
Reproduksie (vrugbaarheid) geniet op alle vlakke die hoogste prioriteit. Onder normale omgewingstoestande word verwag dat Simmentaler koeie elke jaar ‘n kalf in die lewe bring, doeltreffend grootmaak en speen. Beoordelaars, keurders en kursus eksaminatore moet deurgaans hieraan aandag gee en reproduksie voorop stel.
Kalwingsgemak. Diskrimineer teen eienskappe soos prominensie, grofheid, plat kruise en “te groot” wat almal met moeilike kalwing assosieerbaar is sowel as ‘n swaar geboortegewig wat meestal deur voortdurende seleksie vir groot diere teweeggebring word – dit is wêrelwyd bewys.
Seleksie vir aanpasbaarheid. Slegs diere wat behoorlik aangepas en gelukkig is in hul omgewing, sal produseer. Konstitusie (voorkoms van dier), gehardheid (reaksie teenoor omgewingsstressors) en aanpasbaarheid (om in ‘n omgewing te gedy en te produseer) val vir die doel hiervan almal onder hierdie doelstelling. Identifiseer die koeie wat ook onder strawwe toestande reproduseer en produseer, kyk hoe hulle lyk en plaas hulle prentjie in die teeldoelstellings.
Gebruik die oog en die skaal. Daar is goeie presteerders met ‘n swak voorkoms asook kampioene wat swak presteer. Keuring (voorkoms) is verpligtend en seleksie volgens teelwaardes (prestasietoetsing) word sterk aanbeveel.
AFDELING C - DIE STANDAARD VAN VOORTREFLIKHEID
Die Standaard van Voortreflikheid van ‘n ras is ‘n beskrywende handleiding wat alleenlik op voorkoms gebaseer is en deur telers en beoordelaars gebruik word vir die identifisering van diere met gewenste eienskappe.
Waar terme soos goed, sterk, mooi, ensovoorts gebruik word, beteken dit dat dit tot beter funksionele doeltreffendheid bydra.
Kenmerkende eienskappe moet aan hierdie Standaard van Voortreflikheid voldoen.
2. Tipe en balans
'n Dubbeldoel dier wat die goeie eienskappe van beide vleis en melk in 'n hoë mate besit. Diere moet duidelike geslagegtheid toon met goeie raamwerk, lengte, breedte, diepte, kapasiteit, balans en simmetriese belyning. Bulle meer gespierd as vroulike diere.
Temperament: Kalm en rustig met lewenslustige voorkoms.
Bul: Sterk, manlik met goeie algehele spierontwikkeling veral oor voorarm, skouer, oogspier en agterkwart; geen oortollige vet, veral in die flanke, borsstuk en om die stertwortel; goed ontwikkelde, eenvormige teelballe wat nie laer as die hak hang nie, skede nie loshangend nie. Ouer bulle ontwikkel swaarder en meer gespierd in voorkwart. Haarbedekking aan die nek en kop langer en growwer as vroulike diere.
Vroulike Dier:  Vroulike voorkoms, wigvormig van liggaamsprofiel veral wanneer in melk; nie oorbespierd nie en ook nie oormatig groot en swaar nie; geen oormatige vetaanpakking aan enige deel van die liggaam nie; goed ontwikkelde geslagsorgane; verse sigbare uier- en speenontwikkeling.
Gewrigte ferm en droog; haar van gladde tekstuur; vel beweeglik, dik en soepel; kloue sterk met goeie kwaliteit en tekstuur.
1. Kop en nek
Genoegsame breedte met 'n matige lengte, vertoon effens hol tussen die oë.
Goeie breedte tussen die oë, effens smaller na die kruin.
Prominent, groot met beweeglike, geplooide dik vel om die oë.
Breed, ovaal en sterk.
Breed en sterk met breë lippe.
Groot en sterk, voortande wat goed op snyvlak sluit.
Goeie kwaliteit en tekstuur, geen diskriminasie teen onthoringde of natuurlike poenskop diere nie.
Groot, beweeglik, fyn van tekstuur, bedek met lang hare aan die boonste binne gedeelte.
Groot, helder met 'n rustige uitdrukking en beweeglike ooglede.
Diep en sterk, goed ontwikkeld en wange nie vlesig.
Middelmatige lengte en diep, goed aangesluit aan die kop en skouers en meer ontwikkeld by bulle. Los, geplooide nekvel en keelvel wat onder die kakebeen begin en tot onder die bors deurloop.
Bladbeen loop effens skuins na vore, van bo na onder, met die gewenste ronding en sterk spieraanhegtings aan die borskas, kambeen en nek. Goeie breedte tussen skouerknoppe, maar nie prominent nie. Borsdiepte in goeie verhouding tot kambeenhoogte, d.w.s. 'n goeie relatiewe borsdiepte en -breedte. Goed gespierde voorarm by bulle.
Lank, breed en diep met goeie ribsprong (d.w.s. kapasiteit), moet vol aansluit by voor- en agterkwart.
Reguit, lank, breed en vol gespierd. In die profiel is die ruglyn nie noodwendig reguit nie as gevolg van prominente lendespier-ontwikkeling, veral by bulle.
Breed en sterk gespierd.
Breed, lank en goed gewelf, effens geboë na agter.
Lank, breed en diep met goed ontwikkelde spiere wat die agterkwart stewig aansluit aan die middelstuk. By bulle is die raamwerk bedek met spiere, maar by koeie kan die heupe ietwat sigbaar wees. Heupe wyd en in verhouding met die res van die liggaam. Goeie draaibeen- en sitbeenwydte. Kruis lank en breed, sak effe na die sitbene. Dye breed, goed gespierd en strek laer af as die lies na 'n goed ontwikkelde tweede dy. Stertwortel reguit horisontaal, maar mag effe hoog aangeheg wees. Stert lank met 'n groot stertkwas.
5. Bene, kloue, stand en gang
Sterk, ovaal en wyd geplaas om 'n maklike gang te bevorder.
Sterk, goed ontwikkel en droog.
Breed, sterk en droog met die korrekte hoek en goed ontwikkelde hakskeensening.
Sterk, droog en veerkragtig met die regte hoek.
Eenvormig, middelmatig groot, ovaal, diep en geslote.
6. Uier en spene
'n Ruim, goed aangehegte kwaliteit uier met hoë produksie-aanduidings, d.w.s. lank, wyd, middelmatig diep met goed gebalanseerde kwarte. Uier is bedek met kort, sagte, syagtige hare. 'n Soepel en elastiese tekstuur. Verse moet uier- en speenontwikkeling toon.
Eenvormig, silindries met 'n goeie lengte en grootte.
Goed ontwikkel, lank kronkelend met groot melkputjies
Teelballe ferm, ewe groot, goed ontwikkel met redelike kort saadstring. Beheerbare skede, kort tot middelmatige grootte, opening moet na voor wys. Prolaps moet meer as 50% van die tyd beheer word.
8. Vel en hare
Dik, ruim, soepel en los vel met kort glansende hare met inagneming van seisoen en ouderdom.
9. Kleur en pigmentasie
Voldoende pigment, haarkleur kan varieer van donkerrooi tot roomkleurig, wit kolle of vlekke kan in enige partroon onreëlmatig oor die liggaam versprei wees. Gepigmenteerde ooglede is wenslik. Neusspieël vleeskleurig of bruingekleurd - blou kolle op die neusspieël is toelaatbaar. Mag ’n Simmentaler heel rooi wees of moet hy êrens wit hê, byvoorbeeld wit kol op die kop, wit onderlyn?
10. Grootte en gewig
Diere moet goed gegroei wees vir hulle ouderdom.
AFDELING D - DISKRIMINASIES EN DISKWALIFIKASIES (afhangend van graad van afwyking)
Die klem moet op funksionele doeltreffendheid val. Diere met erflike gebreke of ander afwykings wat die funksionele doeltreffendheid van die dier benadeel moet, ingevolge die konstitusie, afgekeur word.
●    Enige tekens van onsuiwerheid.
●    Diere wat oorheersend wit is, veral by bulle.
●    Wollerige en/of kroes haarbedekking of waar die evaluering daarvan verbloem word.
●    Onderontwikkelde oogbanke, veral by bulle.
●    Vroulike diere met manlike of osagtige voorkoms. Verse met geen of swak uier- en speenontwikkeling.
●    Bulle met vroulike of osagtige voorkoms.
●    Misvormde geslagsorgane of testesomvang onder vasgestelde minimum.
●    Oormatige skedevel en/of prolaps van die voorhuid.
●    Dun en stywe vel, veral by bulle.
●    Enige strukturele gebreke.
●    Swak gang en stand.
●    Swak of oormatige bespiering.
●    'n Te fyn of te growwe beenstruktuur.
●    Smal, regop hakke met onderontwikkelde hakskeensening.
●    Plat, hang of dakvormige kruis.
●    Teelballe wat laer as die hak hang. (Oslyn lyn wat getrek word vanaf die hak na die knie)
●    Diere met enige Rolkloue (by vorige simposium het ons ook oor vlak kloue gepraat)
●  Missie & Visie
●  Standaard van Voortreflikheid
●  Vestiging van Kudde
●  Seleksie van Bulle
●  Waardes & Beginsels
●  2017 / 2018 Raad
●  Beleid & Opleiding
●  Beoordelaars, Eksaminatore & Keurders
●  Beginsels van Beoordeling
●  Gepubliseerde Vaars & Rasleiers
© 2003 - 2018 Simmentaler SA